નવી દિલ્હી , 30 મેઃ સેમસંગ ઇલેક્ટ્રોનિક્સ દ્વારા થોડા સમય પહેલા ગેલેક્સી એસ4 લોન્ચ કર્યો હતો , વિશ્વભરમાં આ સ્માર્ટફોનને શાનદાર પ્રતિસાદ મળ્યા બાદ કંપની દ્વારા ગેલેક્સી એસ4 મિનિ લોન્ચ કર્યો છે . આ ફોનની સ્ક્રિન 4.3 રાખવામાં આવી છે અને 8 મેગાપિક્સલ રીઅર ફેસિંગ કેમેરા આપવામાં આવ્યો છે . જ્યારે 10 મિલિયન કરતા પણ વધુના વેચાણનો રેકોર્ડ સર્જનાર એસ4ની સ્ક્રિન 5 ઇન્ચ હતી . મળતી માહિતી અનુસાર સેમસંગ દ્વારા હજુ સુધી આ ફોનની કોઇ કિમત નક્કી કરવામા આવી નથી , પરંતુ માર્કેટમા ચર્ચાતી વાત અનુસાર આ ફોનની કિમત 350 ડોલરની આસપાસ રાખવામાં આવી શકે છે . કહેવાય છે કે આઇફોન દ્વારા ઓછી કિમતનો સ્માર્ટફોન રજુ કરે તે પહેલા વિશ્વની ટોચની સ્માર્ટફોન મેકર કંપની સેમસંગ દ્વારા આ ફોન રજુ કરીને તેને સ્પર્ધા આપવાની યોજના બનાવી છે . સેમસંગ ગેલેક્સી એસ4 મિનિના ફિચર્સ પર નજર ફેરવવામાં આવે તો , આ ફોનમાં 1.7 ગીગાહર્ટ ડ્યુએલ કોર પ્રોસેસર આપવામાં આવ્યું છે , એન્ડ્રોઇડ 4.2.2 જેલીબીન ઓએસ છે , રીઅર કેમેરા 8 મેગાપિક્સલ અને ફ્રન્ટ કેમેરા 1.9 મેગા પિક્સલ છે . મેમરીની વાત કરવામાં આવે તો 8 જીબી ઇન્ટરનલ મેમરી , 64 જીબી માક્રોએસડી એક્સટરનલ મેમરી , 1.5 જીબી રેમ આપવામાં આવી છે . બેટરીની વાત કરવામાં આવે તો આ ફોનમાં 1900એમએએચ બેટરી છે . તો ચાલો તસવીરોમાં નિહાળીએ સેમસંગ ગેલેક્સી એસ4 મિનિ .